open-index/open-wikipedia-markdown huggingface dataset:
Diabete Mellìo

**Disambiguasion**: Se stæ çercando Diabete Inscipido sciacchæ chi pe o collegamento.

O *Diabete*, o ciù precisamente *Diabete mellìo*, o l'è unna moutia caratterizzä da a tendenza all'aumento patologico di valori da *[[Gliçemia]]*, oscia da concentrazion de *Glücosio* in to sangue.

## Clascificazion
Se distingue quattro tipi de diabete mellìo:

- Tipo 1
- Tipo 2
- Atri tipi speçifici
- Gestazionale.

### Diabete tipo 1
In te l'organixmo san existe un *ormon* , l'*insulinna*, ch'o l'abbassa a concentrazion do Glücosio in to sangue, quande a se sta arzando troppo. L'insulinna a vegne produta in to pancreas da parte de *çellule β de isoe do Langerhans*. Caratteristica do diabete tipo 1 a l'è a distruzion de queste çellule, a causa de unna reazion immunitaia. E çellule vegnen dannezzæ da parte di anticorpi do paziente, anticorpi che no riescen a riconoscile comme appartegninti all'organismo. Existe unna forma *idiopatica* de diabete tipo 1, dïta *diabete tipo 1B*, in ta quæ manca i anticorpi, ma clinicamente a scituazion do paziente a l'è scimile. O tipo 1 o se presenta squæxi sempre primma di 25 anni de etæ. I scintomi do tipo 1 son: l'aumento da sæ o *polidipsia*; l'aumento da quantitæ de uenn-e o *poliuria*; o dimagrimento accompagnou da un aumento dell'appettitto o *polifagia*.

### Diabete tipo 2
In to diabete tipo 2 l'organismo o l'è *insulino rescistente*: l'è difettosa a capaçitæ de risponde all'insulinn-a, e de abbassä a glicemia, da parte do soggetto. Inoltre gh'è un difetto in ta secrezion dell'insulinn-a. O tipo 2 o l' è o ciü frequente e o se presenta façilmente in te personn-e con caxi preçedenti de diabete in famiggia, o in personn-e obese, che fassan poco eserçizio fixico. O l'è ciü comün in etæ avanzä. A differenza do tipo 1, o tipo 2 o piggia campo cian cianin, e a diagnoxi a vegne spesso fæta pe caxo quande o paziente o no l'ha ancun de scintomi (oppüre o l'ha di scintomi minimi).

### Diabete de atri tipi speçifici
Se riunisce sotto questa denominazion atre cause varie: difetti genetici, rosolia, citomegalovirus, agenti chimici, farmaci, eççetera.

### Diabete gestazionale
Comme dixe o nomme, a l'è unna forma che a se presenta in ta segonda meitæ da gravidanza.

### Complicanze
- *Macroangiopatia diabetica*: oscia danni ae arteie con pericoli pe e coronaie, a circolazion çerebrale, insufficenze arteriose.
- *Microangiopatia diabetica*: danni ai capillari con rischi pe a vista e pe i ren.
- *Infeziuin*.

In *Odontoiatria* se nota in ti pazienti diabetici unna predispoxizion a patï, in caxo de *moutia parodontale*, ciü danni a zenzie e osso alveolâ. Vä anche o contraio: a patologia de zenzie a pö aggravä o diabete. L'è necessaio che o diabetico o mantegne unna perfetta Igiene orale.
Ricordemmo che a terapia do diabete a deve tende a evitä che o glücosio in to sangue o segge troppo äto (*ipergliçemia*), ma anche ch'o se abbasse troppo (*ipogliçemia*, condizion estremamente pericolosa).

## Colegaménti esterni

Categorîa:Mouttie
Rassciaöio

In te un motore a scciöppo a 4 tempi se ciamma **rassciaöio** un segmento, oscia un anello elastico in metallo che o l'è scituou in te unna *cava* ricavä in to piston, avente o scopo de portä via o lubrificante dä canna do çilindro quande o piston o se sposta dao punto morto süperiore a quello inferiore.

### Tipi de rassciaöio
* *a feritoie*, in te un tocco solo;
* *in træ parti*, composto da dui anelli sottï e unna molla distanziatrice.

## Voxe corelæ
* Punto morto
* Testä
* Aççensciôn a puntinne

Categorîa:Ògètti
Testä

A **testä** a l'è unna parte do motore a scciöppo, ch'a særa o çilindro superiormente. A pö anche esse indicä con o nomme de *testa*. Normalmente in ta testä vegne ricavou a camera de combüstion. Raramente a camera de combustion a l'è invece ricavä in to piston (çitemmo comme esempio o motore da *Moto Morini 3½* di anni '70-'80).

### Motori a quattro tempi
In ti motori a quattro tempi in ta testä gh'è un pertüzo pe a candeia, l'alloggiamento pe e valvole, e molle, e i bilançieri (o i erboi a camme in to caxo di motori con *erboi a camme in testa*); inoltre in ta testä l'è ricavou i condotti de aspirazion e de scarego.

### Motori a dui tempi
In to caxo di motori a dui tempi a testä a l'è de struttüa ciù sempliçe, avendo solo a funsion de fä da "tappo" ao çilindro, e se ghe tröva o pertüzo filettou pe l'alloggiamento da candeia.

## Vôxe corelæ
* Punto morto
* Rassciaöio
* Aççensciôn a puntinne

## Atri progetti

Categorîa:Ògètti
San Loenso (personn-a)

**San Loenso** (*San Lorenço* primma do XIX sec., in Latin *Laurentius*) o fu un diàcono da Gexa romann-a, nasciüo in Spagna into 3° sécolo.

## Vìtta
Segundo a tradiçion o l'è stæto martirizzòu brüxàndolo in sce 'na grixella inte l'anno 258, perchè o s'ea refûòu de consegnâ a-e autoritæ e palanche da comûnitæ crestiann-a. O l'è stæto assoterròu fêua de mûagge de Romma in scia via Tiburtinn-a, dove òua se trêuva a baxilica a lê dedicâ, vexìn a l'atuâle çimitêio do Veràn. 

O se çélebra o 10 d'agosto. 

Inta stöia de l'arte, o vegne rappresentòu vestìo da diàcono e o pòrta in man a grixella scimbolo do sêu supplìssio. Soventi o tegne inte màn anche a crôxe, a borsa, e un libbro con a scrîta *Dispersit, dedit pauperibus*. 

Zena a l'ha dedicòu a San Loénso a sêu cattedrale.

## Âtri progètti

Categorîa:Biografìe
Categorîa:Santi
Platoon

*« Gh'é stæto quarchedun ch'o l'ha scritto: "L'inferno o l'é l'imposcibilitæ d-a raxion". 'Sto posto o l'é coscì, o l'é l'inferno... »* (Chris Taylor) 

**Platoon** o l'é 'n film do 1986, giòu da Oliver Stone.

## Stöia
Chris Taylor (Charlie Sheen) o l'é 'n zoeno ch'o parte volontario pe' a Guera do Vietnam, durante o 1967. Quande o l'arrivva a o fronte, o capisce fîto che o conflittto do Vietnam o l'é diferente da comme o l'aveiva pensôu a o sêu pæize: i sordatti son dûi, violenti, dêuvian d-a droga, ghe son d-i caxi de violenza contro a popolassiòn. Unn-a situassion ciù de âtre o l'ascidia: 'na "guera" privâ tra duì sergenti, Bob Barnes (Tom Berenger) e Elias Grodin (Willem Dafoe), coscì sentìa da-i duì militari che Barnes o l'arrivva a tià de sscioppettæ a l'atro, durante 'na battaggia co-i vietnamiti; Elias o meue pöchi menûi doppo, ammazzòu da-i nemixi.

## Osservassoin.
Platoon o l'é 'n film contro a guera. O l'é basòu inscia stöia personale de Oliver Stone, che da zoeno o l'ea stæto sordatto in Vietnam.

Categorîa:Cine
Asclepio

**Asclepio** o l' è o dio grego da Mexinn-a, equivalente a l' **Esculapio** di Romani. Sacro a Asclepio l'ea o serpente, scimbolo de renövu.

## Genealogia
O l' è figgio de Apollo e da ninfa Coronide. Sö figgi sun Macaon e Podalirio; figge Igea, Egle, Panacelsa e Jaso. Asclepio o l'è stæto allievo do çentauro Chiron.

### I Asclepiei
Segundo a tradiçion Asclepio o l'è stæto o fondatô de un scistema de templi dïti *Asclepiei*, dedichæ ai maròtti. Famoxi l'ea i asclepiei de Cos e de Epidauro. Storicamente, o grande mego grego Ippocrate o l'ea nasciüo a Cos e pä föa de dübbio che proprio a presensa de l'asclepieo a l'agge avüo unna parte in ta sö formaçion.

### L'arrivo do cülto a Romma
In to 292 a.C., in seguito a unna epidemia che a l'aveiva colpîo Romma, l'è stæto inviou 'na miscion a Epidauro a domandä aggiütto. In te quella occaxion l'è stæto costruîo o tempio de Esculapio in sce l'Isoa Tiberina, in sciô Tevere. Squæxi in ideale continuaçion de l'antigo cülto, l'isoa a l'è ancón occupä in gran parte da l'Uspiâ Fatebebefratelli.

## Âtri progètti

Categorîa:Mitologîa grêga
Punto morto

**Punto morto** o l' è ognidün di dui punti estremi che razzunze un **piston** ch'o se mesce alternativamente in te un **cilindro**. In corrispondenza di punti morti o piston o l'arresta o sö movimento e o ne inverte o verso.

### Punto morto süpeiô
L' è dïto *punto morto süpeiô * quello in to quæ o piston o se tröva ciü vixin ä testä.

### Punto morto infeiô
Viçeversa o *punto morto infeiô* o s'ha quande o piston o l' è in ta poxizion ciü vixinna ä camera de manovella.

## Vôxe corelæ
Rassciaöio

Categorîa:Tecnologia
Diabete Inscipido

O **Diabete inscipido** o l' è unna moutìa dovüa a insufficiente secrezion de *ormon antidiuretico (ADH)*. L'ADH o façilita o riassorbimento d'ægua a livello di tubuli distali e collettori do ren. Se vegne a mancä questa azion l'ægua a passa direttamente in to *baçinetto*.

## Quaddro clinico
Poliuria e polidipsia: oscia eccessiva eliminazion de uenne, e conseguente ingestion de gren quantitæ d'ægua (da 5 a 13 litri ao giorno). Se registra anche *stipsci*.
Existe unna forma de *Diabete inscipido renale*, in ta quæ a perdia de gren quantitæ de liquido a no dipende dai basci livelli de ADH, ma da un difetto a livello di ren.

## Prognoxi
A l'è bonna, sempre che se somministre a neçessaia quantitæ d'ægua. Existe di trattamenti farmacologici, diversci a segunda da causa ch'a l'ha portou ao *deficit* de ADH. In ta forma renale a terapia farmacologica a l' è differente.

## Atri progetti

Categorîa:Mouttie
Röa

A **röa** a l'è un organo meccanico de forma çircolare, in graddo de giä attorno - ò insemme - a un *asciä* passante pe o sö çentro. A röa a l'é composta de un *mósso* ò *pigna* çentrale e de unna *coronn-a* esterna, che pöen esse unï da *raggi* o pöen costituï un tòcco ünico.
 
## Descriçion
In ti veicoli a röa a permette de diminuï fortemente l'attrito, che da radente o diventa volvente. Pe diminuï anche l'attrito fra asciä e mósso se dövia solitamente cuscinetti a sfere. E röe di veicoli ferroviari son provviste de un *bordin* ch'o serve a evitä o deragliamento.

Atri ütilizzi da röa sun:
* A pö anche servï a trasmette un movimento, trasformando un moto çircolare continuo in te un atro moto çircolare continuo: l'è o caxo da *röa  dentä* o de *röe de friscion*.
* A serve pe ottegnï do lòu meccanico da l'energia çinetica de unna corrente liquida o gassosa (pe esempio comme *girante* de türbinna) o viçeversa pe dä energia a un fluido (es. a paa de un ventilatö).
* Antigamente a *röa a pae* a serviva pe a propülscion de imbarcaçioin.

### Clascificazion de röe dentæ
* Çilindriche a denti drïti
* Çilindriche a denti elicoidali
* Coniche a denti drïti
* Coniche a denti elicoidali
* Coniche a dentatüa ipoide

## Voxe corelæ
* Laverda 750 SFC

## Atri progetti

Categorîa:Ògètti
Caffè

O **Caffè** ò **Cafè** o l' è unn-a bevànda  òtegnûa da-e grànn-e contegnûe in to früto (*drupa*) d'a ciànta omònnima, che a l'exìste a-o stâto sarvégo in Etiopia e Yemen. O zennie *Coffea*, da famìggia de *Rubiacee*, o comprénde 40 speçie. Fra queste, a *Coffea arabica* a da o 40% da produçion mondiàle. 
## Descriçion e stöia
A coltivaçion a-o stâto domestego a l'è estéisa a varie regioin de Africa, Arabia, Indie, America Centrale e Meridionale. 

E ciànte avieiven un' artessa figna a 6 metri, ma vegnen puee a 2-3 metri pe rénde ciù façile a cüra e a arecugéita di früti. 
O früto, scimile a l'apparenza a unna çëxa, o se lascia seccä a-o sô (coscidito *cafè de Techo* do Centroamerica) pe fâ scì che se posse estrae i gren; ma ciü spesso questa operaçion a se fà meccanicaménte. O caffè crûo, se tegnûo a-o sciûto, o se consèrva bén e o miliora co-o ténpo; ma o patìsce l'ùmido, pe vîa da formaçion de móffe. Into mæximo mòddo o va tegnûo lónxi da-e sostànse aromàtiche pe vîa da seu capaçitæ de assorbî di ödùi estrànei. 

A bén nòta açion eççitante do caffè a l'è dovûa a-a caffeinna (chimicaménte parlàndo a caffeìnna a l'é *1,3,7 trimetilxantina*).

## Torrefaçion
Pe êse bevûo comme bevànda, o caffè o va brustolîo (= torrefæto), ségge pe sviluppâ l'aröma che pe rénde sölobili çerti conponénti. O cafè brustolîo (= tostæto) o diventa de cô marròn (o gran crüo o l'è verde), o diminuisce de peiso da-o 15 a-o 20% e o l'aumenta de volümme. L'aspetto de in bon cafè brustolîo (= torrefæto) o deve êse brilànte, a conscisténsa dûa; e grànn-e remesciæ dévan êse "sonöre".

## Tîpi de cafè
I tîpi de cafè pìggian o  nómme da-e localitæ de proveniença. I mægio son quélli etiòpichi, seguï da-o *Moka* coltivòu specialménte in Arabia. De òrìgine  aziàtica l'è: *Malabar*, *Borneo*, *Giava*; in America o paise  produtô prinçipâ l'è o Braxî da-o quæ vêgne o *Rio*, o *Santos*, o *Parà*, o *Bahia* e vari âtri.

## Véddi ascì
* Tè
* Mate
* Gazeu

## Colegaménti esterni

## Nòtte
Categorîa:Beviaggi
Imprinting

L'**Imprinting** o l'è un fenomeno che o se nota in to comportamento de varie speçie de oxelli, comme l'òca o l'annia.

## Descriçion e stöia
O l'è stæto stüdiou dao famoso etologo Konrad Lorenz e, primma de lê, da Heinroth. 

Quande scciuisce l'övo, o nidiaceo appenn-a sciortio o tende a andä aprövo ao primmo oggetto in movimento ch'o perçepisce, che de regola a l' è a muæ. In seguito o tendiä, pe lungo tempo, a mantegnï una dipendensa da questo oggetto.

### Istinto e apprendimento
In te l'imprinting se mesccia streitamente *istinto* e *apprendimento*. Perchè l'imprinting o se posse avei, bezögna che l'oggetto o segge visto da l'oxello neonato in te primiscime oe dopo a scciuia dell'övo; senunca o no se verifica ciü.

## Âtri progètti

Categorîa:Biologîa
Đồng Hới

**Đồng Hới** a l'é unn-a çitæ in ta provinsa de Quảng Bình, Bắc Trung Bộ, Vietnam.
## Giögrafîa

## Stöia

## Abitanti

## Pòsti de interesse

## Economîa

## Coltûa

## Manifestaçioin

## Feste e fêe

## Aministraçión

## Comunicaçioin

## Nòtte


## Âtri progètti

Categorîa:Çittæ de Vietnam
Freve spagnolla

A **Freve spagnolla** a l'è stæta unna pandemia che a l'ha corpio o mundo in ti anni 1918-1920. A l'è stæta descrïta inisialmente in sce i giornali da Spagna: da questo l'è vegnüo o nomme.

## Descriçion e stöia

Se stimma che questa mouttia a l'agge causou quaranta milioin de morti. Euròpa, America do Nòrd e Asia son stæti i continenti ciü corpï. A sciensa medica de l'epoca a l'aveiva ben poche armi pe combatte a spagnolla, che in Italia a l'ha fæto 400.000 morti.

### Causa
A *Freve spagnolla* a l'ea dovüa a un virus ch'o corpiva i pormoin: se trattava de unna forma molto virulenta de influensa.

## Vôxe corelæ
* Pandemîa de COVID-19

## Âtri progètti

Categorîa:Mouttie
Cian inclinou

O **cian inclinou** o l'è unna macchina sempliçe. Ricordemmo a definizion che da a fixica de macchina: *Quello dispoxitivo ch'o serve a vinçe, con unna dæta [[Fòrsa motrîce|forsa motrice]] Fm, unna [[Fòrsa rexisténte|forsa rexistente]] Fr, diversa da Fm pe intenscitæ e direzion*. Tütte e macchine deriven da a combinazion de dui tipi fondamentali: o cian inclinou e a leva.

### Formula
In to cian inclinou a forsa rexistente *Fr* a l'è rappresentä da o peizo do corpo che dexideremmo spostä (o tegnï in equilibrio). A formula ch'a definisce o rapporto fra forsa motrice, applicä e inclinazion do cian, a l'è a seguente:

Fm/Fr = h/l, dove:
* *Fm* a l'è a forsa motrice che applichemmo;
* *Fr* o l'è o peizo do corpo appoggiou in sce o cian inclinou;
**h* a l'è l'altessa do cian inclinou;
**l* a l'è a lunghessa do cian inclinou.

### Enunçiazion
Pe fä stä in equilibrio in sce un cian inclinou un corpo pesante sutta l'azion de unna forsa motrice *Fm* parallela ao cian, l'intensitæ de questa forsa a deve stä ao peizo *Fr* do corpo comme l'altessa *h* do cian inclinou a sta ä sö lunghessa *l*. Pe fä risalï o corpo lungo o cian basta unna forsa ciù intensa (anche se de poco) rispetto a *Fm*.

### Caxi particolari
Se se diminuisce gradualmente l'altessa do cian figna a zero, in base ä formula preçedente anche a forsa motrice neçessaia pe tegnï o corpo in equilibrio a l'è pari a zero; oscia in sce un cian orizzontale no serve nisciünna forsa pe mantegnï o corpo in equilibrio.

Se se aumenta gradualmente l'altessa figna a egualiä a lunghessa, se avvixinemmo ao punto in to quæ o corpo o cazze verticalmente: in base ä formula aviemo che a forsa motrice, pe tegnï in equilibrio o corpo, a deve esse pægia ao peizo mæximo do corpo.

## Ätri progetti

Categorîa:Tecnologia
Categorîa:Fixica
Eratostene

**Eratostene**, (in græco ***Eρατοσθένης***), o l'è stæto un sciensiou grego, nasciüo a Cirene fra o 276 e o 272 a.C. e morto fra o 196 e o 192 a.C.

## Vìtta
Eratostene o l'ha visciüo a Atene e a Lüsciandria d'Egitto (dove o l'è stæto direttô da Bibliuteca). O s'è çimentou in te tante disciplinne, sciübben che, no avendo primezzou in te nisciünna, l'aggen ribattezzou ingenerosamente *o Beta* (un po' comme dï *l'eterno segundo*). O l'ha scrïto di opere de filologia, de grammatica, de poexia e de filosofia. 

A rendilo famoso sun stæti però i sö stüddi de geografia e de matematica. Sö invensiuin sun stæte o *crivello* pe a riçerca di nümeri primmi e o *mesolabio*, strümento pe trövä meccanicamente e medie proporsionali fra dui segmenti. O l'è consciderou o primmo a avei disegnou unna carta do mundo con o criteio di meridien e paralleli.

### O calcolo da circonferensa da Tæra
Confrontando unna mezüa lineare e unna mezüa angolare, Eratostene o l'ha calcolou in 250.000 *stadi* (o 252.000, segundo atre fonti) a lunghessa da circonferensa da Tæra. Antigamente o *stadio* o no l'aveiva un valore üniforme; se quello döviou da Eratostene o l ea quello de 157,5 metri, o valore da lê calcolou o l'è *de poche dexenne de chilometri*, inferiô a quante stabilio dä sciensa moderna.

## Âtri progètti

Categorîa:Biografìe
Categorîa:Matemàtichi
Categorîa:Astrònomi
Categorîa:Geografia
Categorîa:Poêti
Categorîa:Filòzofi
Categorîa:Filologîa
Amalgama dentaria

L**Amalgama d'argento** o l'è un materiale döviou pe l'ottürazion di denti cariæ. Se tratta de unna combinazion fra o mercürio e unna liga polverizzä de argento e stagno. In perçentuæ menoî a liga a contegne rammo e anche, a votte, ou, palladio e indio. A o contraio o zinco o l' è stæto eliminou in ti amalgame moderne.

### Composizion perçentuale da lega
* **Argento** 65/73 %
* **Stagno** 18/30 %
* **Rammo** 3/45 %
(Ä giornä d'ancö se preferisce di amalgami a erto contegnüo de rammo: 13/45 %).
* E partiçelle de liga pöen esse *a scagge*, *sferiche*, o *miste*. Quande, durante o proçesso industriale de produzion, unna liga contegninte circa o 27% de stagno a vegne fæta raffreidä lentamente sutta i 480 °C, se forma un composto intermetallico dito *fase gamma*, avente trei atomi de argento e un de stagno. A fase gamma a se combinna con o mercürio pe ottegnï e caratteristiche meccaniche dexidiæ.

### Üso de l'amalgama in odontoiatria
L'amalgama o g'ha de ottime caratteristiche meccaniche, oscia o rexiste ben sutta o carego portou dä masticazion. Inoltre o proteze ben i denti dä coscidita *carie segondaia*, oscia da l'infiltrazion de microbi ao confin fra otturazion e smalto natürale, con necescitæ de re-intervento. In ti ürtimi anni l'üso de l amalgama o l'è andæto diminuindo demaninman che amegioava e caratteristiche di *materiali compoxiti*, che rispetto a l'amalgama presenten o vantaggio de avei di coî che ripeten fedelmente quelli naturali do dente. Inoltre questi materiali, se döviæ correttamente, pöen esse letteralmente incollæ ao smalto (a-a *dentinna*, o tesciüo natürale sottostante ao smalto). L'amalgama invece o no l'aderisce chimicamente ao dente e i ottüraziuin stan a posto solo pe ritension meccanica. L'amalgama o l'è fortemente *radio-opaco*: o no l'è attraversao dai Raggi x e pe questo motivo o se nota molto ben in te radiografie.

### A polemica in sce a tosciçitæ de l'amalgama
Gh'é varri stüddi scientifichi condotti in sce l'argomento da tosciçitæ potensiale do mercürio contegnüo in te l'amalgama. L'è ben savei che anche i materiali compòxiti, conscideræ a votte un'alternativa priva de rischi, pöen presentä di problemi. Un comitato scientifico da Commission Europea dïto SCENIHR o l'à conseggiòu de ridüe l'üso do mercürio in lìnia co a convençion de Minamata di Naçioìn Ünïe.

## Note


## Bibliografìa

* Kostoriz EL et alt., *Biocompatibility of hidroxilated metabolites of BISGMA and BFDGE*, into *Journal of Dental Research*, 2003, n. 82, pp. 5367-5371 (Articolo de rivista scientifica, in sce i problemi colleghæ ai materiali compoxiti).

## Vôxe corelæ
* Zenzivite
* Odontoblasta
* Perno endoradicolare
* Ortopantomografia
* Radiologia di denti

## Âtri progètti
 

## Colegaménti esterni
* ES *American Dental Association*, a propoxito da següessa de l'amalgama., http://www.ada.org/public/espanol/faq/fillings_faq.asp
* Pe a rimozion de l’amalgama dentale gh'é l'òbbligo de lezze de deuviä 'na coscì dita diga de gomma…

Categorîa:Mëxinn-a
Gambetto turco

***Gambetto turco*** (Турецкий гамбит) o l'é 'n film ruscio do 2005, ch'o conta a stöia de l'omonimo romanzo de Boris Akunin. O sêu regista o l'é Dzhanik Faiziyev. O l'è stæto ûn di film ciû cäi da stöia do cine ruscio.

## Stöia
O l'é ambientòu durante a guæra tra Rusci e Turchi do 1877. O protagonista da stöia, Erast Fandorin, o devve çercà 'na spia nemiga ch'a loua pe' fermà l'avansâ di sordatti rusci inta battaggia de Pleven (Bulgaria).

## Osservasoìn
O film o l'é deventòu famoso pe' e scene de battaggia, surviatûtto quella de Pleven, ricche de effetti speçiali realizzæ co' tecniche informatiche.

O *gambetto* o l'é 'na tecnica dêuvià into zêugo di scacchi.

Categorîa:Cine
Pneumotorace

O **Pneumotorace** o l'è unna alterazion da normale meccanica da Respiaçion, dovüa ä presenza de aia in to torace.

## Descriçion
### Comme o l'avvegne
A prescion a l'interno da cavitæ pleurica a l'è ciü bassa de quella atmosferica; fra i dui föggi pleurici gh'è un spazio virtuale dïto *spazio intrapleurico*. In caxo de avertüa da cavitæ pleurica (esempio: pe unna ferìa), l'aia a l'invade immediatamente a cavitæ pleurica. O polmon in sce o lato interessòu o collassa: questa condizion a l'è dita *atelettasia*. O collasso o pö interessä o polmon intrego o solo unna parte. Quande o l' è collassou, o polmon o no l' effettua ciü movimenti respiratori.

Serrando l'avertüa che a l'ha misso a cavitæ pleurica in comunicazion con l'esterno, l'aia che a l'ha causòu o pneumotorace a se riassorbe veloçemente, e o polmon o ritorna in attivitæ.

### O Pneumotorace in to trattamento da tübercolosi
A votte se provoca un pneumotorace artifiçiale in ta cüra da tübercolosi, natüralmente in associazion con atre terapie. O senso o l'è quello de lascia aposä o polmon migliorando l'infezion.

## Vôxe corelæ
* Insuffiçiensa respiratoia

## Âtri progètti

Categorîa:Mëxinn-a
Bob Callero

**Bob Callero** (Monteuggio, 4 de mazzo do 1950) o l'é 'n mûxicista zeneize.

## Vìtta

O l'ha incomensòu comme bassista inta banda d-i "Osage Tribe", inti anni 1970, co Franco Battiato. O l'é stæto inti "Duello Madre", "Il Volo", e o l'ha louòu co Lucio Battisti, Eugenio Finardi, Anna Oxa, Loredana Berté, Sonny Taylor, Fausto Leali e Patti Pravo.

O l'é, in Italia, o ciû importante sunao de "Chapman Stick", e da-o 1984 o l'é stæto inta "Stick Band", dêuviando 'sto strûmento, co-a cantante Claudia Pastorino.

A "Stick Band" a l'ha scrito o disco *Barba Richin*, tûtto in lengoa ligure, ch'o parla da vitta de 'na votta a Casà de Monteuggio, o pæize dovve o Callero o l'é nasciûo, basòu in scê sêu memöie.

## Discografia
* "Osage Tribe", *Arrow head* (1972)
* "Duello Madre", *Duello Madre* (1973) 
* "Il Volo", *Il Volo* (1974) 
* "Il Volo", *Essere o non essere?* (1975) 
* Bob Callero e a "Stick Band", *Barba Richin* (2006)

## Conligaménti esterni
* 
* 
* 

Categorîa:Biografìe
Categorîa:Gente de Liguria
Categorîa:Muxica da Liguria
Callero, Bob
Estetica

O significou originale do termine **Estetica** o l'ea quello dæto dä sö etimologia: *dottrinna da conoscensa  senscibile*. A partï da o Setteçento - a opera, pe o primmo, de Baumgarten - però s'è començou a ciammä con questo nomme a *dottrinna de l'arte*, sciübben che quarche filosofo, comme Kant, o l'agge ancun döviou o termine *estetica* con l'antigo scignificou.
## Descriçion e stöia
### A conceçion do bello in Platon
Segundo Platon, o *bello* o l'è unna *idea in sè* e o l'è collegou a l'idea do *ben*: l'arte a l'è do tütto staccä dao bello, dæto ch'a no riescie a razzunze l'imitasion de l'idea, ma a pö solo imitä a cösa (materiale). L'òmmo, seguindo l'arte, o l'è in errô, coscì comme l' è in errô chi se fia da conoscensa senscibile.

### Aristòtele
Pe Aristotele invece a *mimexi* (imitazion) artistica a no copia solo a realtæ materiale ma, attraverso quella, anche a realtæ ideale. L'arte a l'è perciò rivalütä rispetto a Platon.

### L'estetica a l'inissio do [[Crestianêximo]]
Figna a o terso - quarto secolo i primmi paddri da Gexa condannen l' arte: mentre a natüa a l'è oeuvia divinna, l'arte a l'è oeuvia do diao. Solo in seguito se vedde in te l'arte a giüstificasion da bellessa divinna, trovandoghe un utilizzo didascalico e edücativo, coscì comme aveiva zà fæto i stoici. In questo, i pensatoi crestien resten a l' interno do pensceo do mondo clascico.

### Dä cösa a-o spirito
Con Leibniz e Baumgarten l'estetica a se modernizza passando da l'interesse pe a cosa a quello pe o spirito: oscia nasce i concetti de genio, fantaxia, sentimento, immaginativa. L'arte a l'è unna forma de cognision e a stà a meitæ fra o *senso* e l'*intelletto*. L'arte a l'è a perfesion da conoscensa senscibile. Giambattista Vico o vedde nasce l' arte da-a pascion, in to momento da fanciülessa do spirito umano.

### Estetica kantianna e hegelianna
Inta *Critica do giüdisio* Kant o tratta o tema do *bello* (emmo visto a l'inizio ch'o no ciammava con o termine *estetica* questo argomento). Pe o filosofo de Königsberg l'interesse pe o bello o l'è visto comme un piaxei contemplativo, sensa nisciün interesse reale in te l'azion: a contemplasion estetica a l'ha carattere misterioso. Pe Hegel o *bello* o l'è l'apparision senscibile do Vero o de l'Idea; ma l'arte a l'è a un livello infeiô rispetto ä religion e ä filosofia.

## Nòtte


## Colegaménti esterni

Categorîa:Filozofîa
Téivie

O **Teivie** (*Tevere* in italian) o l'è o sciümme prinçipâ de l'Italia peninsulâ, e o terso da nassion in lunghessa dòppo o Po e l'Adige. Pe superfiçie do baçin imbrifero o l'è segundo solo a-o Pò, mentre pe quante riguarda a portâ o l'è süperòu da-o Pò e da-o Ticin.

O nasce a 1268 metri in scio livello do mâ, in scio Monte Fumairoeu in Romagna (Appennin Tosco-Emilian). O bagna Toscann-a, Umbria e Lassio e o sbocca into Mâ Tirreno a nòrd de Ostia, dòppo esise diviso pòco primma inte dui rammi: *Sciumæa Grande* a sud e *Canä de Sciumexin* a nòrd. Se ritegne che o rammo settentrionâ o segge artifiçiâ, fæto scavâ da-o Claudio ò da-o Traian. O regime do Teivie o l'è torrentissio fin a-a conflüensa co-a Nera (o seu affluente prinçipâ) e dòppo de quella o diventa fluviâ.

## Geografia
### Çentri attraversæ
Inte l'ordine dä vivagna ä foxe:
* Ceive San Steva
* Çittæ de Castello
* Umbertide
* Peruggia - Ponte San Zane
* Romma

### Affluenti
Chiascio, Paglia, Nera, Farfa, Aniene

### Portâ

## Mitologia
O Teivie o l'ea anche veneròu comme divinitæ: l'arte a o rappresentava barbüo e accucciòu in sce un scianco.

## Âtri progètti

Categorîa:Sciummi
Insuffiçiensa respiratoia

L'oscigeno presente in te l'aia o se diffonde in te o nostro sangue attraverso un scangio a livello polmonare. Se questo scangio o l'avvegne regolarmente semmo in ta condision de *equilibrio respiratoio*. Se questo equilibrio o se altera, se verifica a condizion de **Insuffiçiensa respiratoia**.

### Cause
L'insuffiçiensa respiratoia a pö esse causä:

- Da un impedimento meccanico de vie aeree, comme a presensa de corpi estranei, l'edema da glottide, o e crisi de asma.
- Oppüre da difficoltæ in ta diffüxion dell'oscigeno a livello di alveoli, o ancun a unna ventilasion insuffiçiente di polmoin.

### Equilibrio respiratoio
In ta normale condision de equilibrio respiratoio a frequensa do respio a varia da 15-20 atti respiratoï ao menüto in te l'adulto, a 25-30 in te un figgiö de 4 o 5 anni. O colore da pelle o l'èroseo.

### Sintomatologia e segni oggettivi de Insuffiçiensa respiratoia
Oltre ae difficoltæ in to respiä, che son perçepie no solo soggettivamente dao pasiente ma anche vixibili all'osservatö esterno, gh'è un stato de agitasion e *famme d'aia*; o pasiente o mette e man ä goa.

### Arresto respiratoio
L'aggravamento dell'insuffiçiensa o porta ao stato se *arresto respiratoio*, che o l'è caratterizou da:

- Mancansa de movimenti do torace
- Mancansa de espirasion (oscia de sciortia de aia) da bocca e naso.

### Comme prevegnî insuffiçiensa e arresto respiratoio in caxo de svegnimento
In te personne svegnüe, a lengua a pö cazze in ta faringe, ostruindo e vie aeree. Pe dis-ostruî e vie aeree l'è neçessaio *iperestende* a testa: con o pasiente steiso, a faccia in sciü, sollevä o mento. (In pratica se fa fä ä testa o movimento che faieva unna personna in pë pe ammiä e stelle).

## Voxe corelæ
* Respiaçion
* Pneumotorace

## Atri progetti

Categorîa:Mëxinn-a
Dialetto tabarchin

O **Tabarchin** (in tabarchin: *tabarkin*) o l'e 'na variante da lengoa ligure parlâ inta zöna de Carlofòrte e Cädasedda, inta Sardegna do ponente, inte 'n'izoa lengoistica lontann-a da çitæ de Zena. O l'é parlòu da 10.000 personn-e.

## Stöia
O nomme de Tabarchin o vegne da l'izoa de Tabarca, zu in Àfrica, sùbito de d’âto a-a Tunizîa, dove stava di pegeixi, ciù che âtro apreuvo a pescâ o coâllo. Gh’en stæti da-o 1540 a-o 1742.

Tutt’assemme a-o Bey di Turchi o no gh’è anæto ciù ben d'aveighe di Zeneixi cristien coscì inte seu tære, e o gh’à ordenòu d’anâsene ciù fito poscìbile. Segûo a Zena no se ghe poeiva anâ; lì o spaçio o l'è senpre stæto pöco, e i Tabarchin doveivan çercâlo inte quarche pòsto neuo.

E coscì o Re da Sardegna Carlo Feliçe o ghe dà a mente a-i pövei Tabarchin desperæ, e into 1745 o ghe proponn-e d’anâ inte l’izoa de San Pê. E coscì i Tabarchin, pegeixi d’orìgine e nòrdaficæn de proveniensa, an pigiòu e strasæ e a lengoa e î an portæ inte n'âtra izoa, dove no gh’ea ninte ma a l'ea tæra di cristien, e an comensòu torna a travagiâ.

Comme o diva anche l'Anònimo, i zeneixi “*lì donde van, pe primma cösa n'âtra Zena ghe fan*”. Defæti i Tabarchin pe primma cösa an fondòu 'na neua çitæ, con dâghe o nomme do Re ch’o î aveiva liberæ.

E coscì ancon a-a giornâ d'ancheu a Carlofòrte se parla a lengoa ch'a l'è nasciûa a Zena, a l'è pasâ pe Tabarca e a l'è finîa a Carlofòrte, parlâ da-i Zeneixi de Sardegna.

## Fonologîa
#### Consonante

#### Vocâle

## Gramatica
### O verbo ''Ésse''

#### Indicatîvo

##### Prezénte

##### Inperfètto

##### Futûro sénplice

##### Pasòu pròscimo

##### Trapasâto pròscimo

## Vôxe corelæ
* Grafîa tabarchinn-a

## Âtri progetti

## Colegamenti estèrni
* Fiorenzo Toso, ''La minoranza negata: i Tabarchini'' 
* [Comunitæ Tabarchinn-a (Enciclopedia-dell'Italiano)](http://www.treccani.it/enciclopedia/comunita-tabarchina_(Enciclopedia-dell'Italiano)/)

Categorîa:Lengua ligure
Categorîa:Sardegna
Tè

O **Tè** o l' è un beviaggio ottegnüo dall' infüxion de fögge da *Thea Sinensis*, cianta da famiggia *Teacee*.
## A cianta do tè
A Thea Sinensis a l' è stæta ciammä anche *Camellia Theifera* o *Camellia Sinensis*. Se tratta de un erbô, che ao stato natürale o l' ea originaio dell' Assam e de zone fra India e Cinn-a. Ao stato coltivou o vegne lasciou basso all' artessa de un costo. Sciübben che a preferisce i climi cädi e ümidi, a cianta do tè a sopporta ben anche i freidi invernali. O l' è un sempreverde, dai scioi gianchi. E föggie vegnen cöggeite 3 - 4 votte l' anno. A reisa a pö arrivä a 500 chilli de tè secco pe ettao. I prinçipali paixi prodüttoi son India, Cinn-a, Giappon, Sri Lanka, Indonexia, e varï stati africhen e do Sud do Caucaso.

## Farmacologia do tè
O tè o contegne teofillinna, caffeinna, öio essensiale, tannin. Fra unna qualitæ de tè e l' atra ghe pö esse grosse differense in to contegnüo de questi prinçipï attivi. Caffeinna e Teofillina son dui derivæ xantinici; a primma a l' ha unna forte azion eççitante in sce o scistema nervoso çentrale mentre a segunda a l' è un potente stimolante cardiaco. Tütte e due han azion diuretica. L' effetto in sce a circolasion a livello de coronarie o l' è abbastansa complesso: teofillinna e caffeinna portan vasodilatazion in periferia, ma vasocostrizion a livello çentrale.

## Trattamento de föggie
Pe pueile döviä pe l' infüxion, e foggie do tè g'han bezeugno de un trattamento complicou, che o comprende torrefazion e fermentasion a ciü ripreise. Quande a primma torrefazion a l' è fæta in moddo da evitä fermentasioin suççescive, se ottegne o *Tè verde*.

## Véddi ascì
* Caffè
* Mate
* Gazeu

## Âtri progètti

Categorîa:Beviaggi
Metameria

Quande in te un organiximo animä gh'è di organi che se ripeten con a mexima struttüa in sce o meximo asse se parla de **Metameria**.
 
## Descriçion
A se pö definï a ripetision assiale de segmenti uguali, che son ciammæ *metameri*. A *metameria* a no l'è mai perfetta, comme se nota in te vertebre, che son metameri, ma no son tütte pægie fra de lô.

### Esempï de metameria
Son metamerici:

- e vertebre di Vertebræ
- i nervi spinali di Vertebræ
- tütto o corpo di Anellidi.

Anche in to caxo di Anellidi, a *metameria* a no l'è perfetta: in te questi animæ gh'è di organi che no son metamerici.

## Âtri progètti

Categorîa:Biologîa
Artrôxi

L'artroxi o **artropatia degenerativa** a l'è unna mouttia de cartilagini articolari. A l'è favoria da predispoxision familiare (artroxi primaia) e da di fattoî scatenanti meccanici (artroxi segundaia). In te l'artroxi segundaia reintra e forme profescionali. De solito l'artroxi a compâ in etæ tardiva, presenile o senile.

## Localizzaçiuin ciü frequenti
* Coxartroxi (anca)
* Gonartroxi (zenoggio)
* Spondilartroxi (vertebre)
* Rizartroxi (base do pollice)

## Anatomia patologica
In te cellule da cartilagine diminuisce de nümero vari organelli intracellulari: apparato de Golgi, mitocondri, reticolo endoplasmatico. Aumenta i lisosomi. In breve, diminuisce e prestasioin da cellule e vegne scintetizzou meno collagene e proteoglicani (componenti essensiali da cartilagine). L'osso sottocondrale (in contatto co a cartilagine) o risponde con osteoscleroxi sottocondrale.

## Terapia
E cüre varian segundo a localizzasion e o stato da mouttia: pöen esse farmacologiche o fixoterapiche, o anche comportä l'üso di Raggi x (radioterapia). Da o punto de vista anatomico e radiologico gh'è scarse poscibilitæ de modificä a scituazion.

## Atri progetti

Categorîa:Mouttie
Ventareua

A **Ventareua** (ascì ciammâ **Ventařeuřa**) a l'é unna fraçion do commune de Rosagni de 13 abitanti, parte da Valladda de l'Aveto drento a-a Çittæ metropolitaña de Zena.

## Geografia
A s'attreuva in sciâ fin de unna stradda asfätâ ch'a l'incomensa d'in Päseu, sormontâ da-o passo da Croxetta. A l'é un ponto de passaliçio e pösa pe l'Erta Via di Monti Liguri, e chì s'attreuva o refugio donde spende a neutte gestio da-o Parco naturâ regionâ de l'Aveto. Inta fraçion ghe strixella o rian omònimo, onde l'é proibio pescâ scicomme l'é zöna de riproduçion da truta fario.

## Istöia
A Ventareua a l'é stæta parte da Communitæ Montaña de Valladde d'Aveto, Grægia e Sturla sciña à seu soprescion into 2011.

## Nòtte


## Ligammi de feua
* 
* 
* 

Categorîa:Fraçioìn da çitæ metropolitànn-a de Zêna
Caffeinna

A **caffeinna** o **teinna** (chimicamente **1,3,7-trimetilxantina**) a l'è un derivou xantinico, presente in to caffè e in to tè. In to passou a l'ea döviâ comme diuretico, ma questo ütilizzo o l'è da consciderä süperou. A l'esercita un'azion eççitante in sce o scistema nervoso çentrale.

## Effetti da caffeinna
L'azion a se esplica soviatütto in sce i çentri nervoxi supeioî, e meno in sce quelli midollari. A scöa do fixiologo Pavlov a l'ha dimostrou che a caffeinna a potensia i riflesci condiçionæ e a l'attenua i meccaniximi inibitoî. A dosaggi erti de caffeinna i riflesci condiçionæ diventen squæxi imposcibili da eliminä. Atro effetto o l'è l'asbasciamento di tempi de reaçion; a caffeinna a pö dä supporto in ta stanchessa, coscì comme e anfetaminne.

## Soviadosaggio
A doxi tösceghe a caffeinna a da:
* insonnia
* alluçinaçiuin
* delirio
* in esperimenti in sce di animæ, s'è arrivou a notä convulsciuin de tipo tetanico.

## Atri progetti

Categorîa:Mëxinn-a
Categorîa:Conpòsti chìmichi
Mouttia de Marfan

A *Mouttia de Marfan* a l'è unna sindrome congenita dovüa a unna mutazion in to gene da Fibrillina 1 (FBN 1). A l'è a mouttia ereditaia ciü frequente do [tesciüo connettivo, comportante un difetto in te fibre elastiche.
== Descriçion ==
=== Manifestasiuin da mouttia ===
-''Manifestasiuin morfologiche'', con aspetto longileneo do paziente, arti sproporsionæ, faccia streita con prognatismo süperiore, [cascia toraçica depressa e ciatta, cifoscoliosi.
- *Manifestasiuin oculari*, gravi e frequenti, comportanti miopia grave, lüssazion do cristallin, scollamento da retina, etc.
- *Manifestasiuin cardiovascolari*, in ta meitæ di caxi: quande sun presenti son sempre gravi, con compromiscion dell'aorta, aneurismi, türbe do ritmo cardiaco.

## Âtri progètti

Categorîa:Mouttie
Lezze Acerbo

A **Lezze Acerbo** (approvä da-o Parlamento Italian con o nümero 2444 o 18 novembre 1923 e pübblicä in sce a Gazzetta Uffiziale do 3 dixembre 1923) a l'è unna lezze elettorale che a l'ha avüo grande importansa in ta stoia d'Italia, essendo stæta fondamentale pe l'instaurasion da dittatüa fascista. A piggia o nomme da-o sö estensore, Giacomo Acerbo. A l'è a lezze con a quale s'è vutòu in t'e elesioìn do 6 arvï 1924. O successo ottegnüo dä lista governativa o l'è stæto in bonn-a parte dovüo ä lezze Acerbo, ch'a l'ha fortemente condisionòu o rapporto fra e forse politiche. Questo sensa che vagghe ascordòu i effetti de leve polisiesche e burocratiche in man a-o governo, e quelli de impreise de squadrasse fasciste.

## Contegnüo da lezze
Questa lezze a trasformava o scistema elettorale da proporsionale in maggioritäio. A caratteristica ciü significativa a l'ea o *premio de maggioransa* attribuïo ä lista che a l'avesse süperòu o 25% di voti in sce scala nasionale. Questa lista a l'avieiva avüo i 2/3 di depütæ (356 in sce 535). Atre novitæ previste dä lezze (abbassamento de l'etæ neçessaia pe esse eletti, poscibilitæ de candidä scìndichi e depütæ provinçiali, ecc.) sun stæte meno significative da-o punto de vista storico. Defæti o premio de maggioransa o l'è stæto l'aspetto che o l'ha permisso a-o fascismo de costrenze i notabili liberali a domandä de esse inserï in ta lista governativa (o coscidito *liston*) pe avei a següessa de un posto in Parlamento. Dürante a discüscion in Parlamento into l'estæ do 1923 o Partio Popolare o l'aveiva proposto che o *quorum* pe-o premio de maggioransa o fïse do 40% ansichè do 25%. Questa proposta a no l'ea stæta aççettä da Mussolini che o l'aveiva ben capio che con o 25% o pueiva fä a meno de un accordo preventivo con a vegia classe dirigente liberale.
 
### Conseguense
A corsa de notabili e depütæ liberali pe çercä de fäse inserï in to *liston* governativo a l'è stæta abilmente sfrüttä da-o governo, che o l'ha misso in ta lista molte de queste personn-e consciderando o seguito (anche clientelare) che aveivan. In questo moddo a lista governativa a s'è presentä ciü appetibile pe gran parte de l'elettorato "piccolo-borgheise", lontan dä politica attiva e no ancun totalmente fascistizzòu. Però a maggioransa di nommi in lista ean nommi de fedeli fascisti; questa maggioransa a saieva poi stæta fondamentale in to momento de debolessa de Mussolini seguïo a-o delitto Giacomo Matteotti.

## Vôxe corelæ
* Lezze Trüffa

## Âtri progètti

Categorîa:Stöia 
Categorîa:Diritto
Greene Vardiman Black

**Greene Vardiman Black** (1836 - 1915) o l'è stæto un dentista americano, consciderou o poæ da sciensa odontoiatrica moderna. 

## Biografìa
O no l'ha seguio di stüdi regolari: o l'ea autodidatta, essendo andæto a scöa no ciü de vinti meixi. Dall' etæ de 17 anni o l'ha cominçou a fä pratica in to stüdio do fræ, Thomas G. Black, che o l'ea mego, standoghe 4 anni. Poi o s'è misso a fä o dentista doppo un corso de 4 meixi, e doppo esse stæto - sempre pe pochi meixi - ascistente de un atro profescionista, J. C. Speer. 

Doppo avei combattüo in te a guera çivile americanna, o s'è stabilio a Jacksonville in te l'Illinois, dove o s'è dedicou ä riçerca e ä pratica dell'odontoiatria. O l'ha stüdiou l'odontoiatria, avendo a dispozision un solo libbro in sce l'argomento. E regole definie da Black pe a preparasion de cavitæ in ti denti cariæ (i cosciditi *Prinçipï de Black*) son restæ valide figna squæxi ä giornä d'ancö, süperæ solo da o reçentiscimo svilüppo di materiali compoxiti. 

Comunque anche attualmente, sciübben solo in parte, queste regole mantegnen o sö scignificou. Un'atra cosa che i dentisti moderni devan a Black a l'è a clascificasion di tipi de lesioin cariose segundo a forma e a pozision. 

## I Prinçipï de Black
* Ottegnï a forma de contorno richiesta.
* Ottegnï a forma de rexistensa richiesta.
* Ottegnï a forma de ritension richiesta.
* Ottegnï a forma de conveniensa richiesta.
* Eliminä a dentinna cariä che a fisse eventualmente restä in cavitæ.
* Rifinï e pareti de smalto.
* Nettezzä a cavitæ.

## Âtri progètti

 
Categorîa:Biografìe
Black, Greene Vardiman
San Marco

**Sàn Màrco** o l'é stæto 'n miscionâio, conpàgno de l'apòstolo San Pê e do San Pòulo, aotô de l'Evangêio ch'o pòrta o sò nòmme. O se festézza a-i 25 d'arvî.
 
## Vìtta
Inti *Àtti di Apòstoli* vêgne nominòu 'n *Zane Marco* ch'o l'é conscideròu êse a mæxima persónn-a de l'evangelìsta. Sàn Pê int’a sò prìmma létia (5,13) o-o ciàmma fìggio. Defæti a tradiçión – d'acòrdio con l'ezegêxi modèrna - a l'ìndica o Màrco cómme l'intèrprete da catechêxi do Sàn Pê, do quæ o l'aviéiva con asolûta fedeltæ trascrîto i racónti. Se ritêgne che l'Evangêio do Sàn Màrco o ségge stæto scrito a Rómma fra i ànni 55 e 65; a crìtica a riconósce l'antighitæ do racónto do Màrco rispètto a-i âtri Evangêi.
### Immaggini

File:Porta_San_Marco,_dettaglio,_Livorno.JPG|O lion co-e âe, scìnbolo de San Marco

### Iconografia
O santo o l'é raprezentòu comme 'n òmmo d'etæ avançâ, co-o lìbbro do sò Evangêio, in conpagnîa do lion co-e âe sò scìnbolo, diventòu enblêma de Venessia, da quæ o Marco o l'é o patrón.

## L'evangêio segóndo o Màrco
L'aotô do segóndo evangêio o l'é stæto 'n personàggio de segóndo ciàn inta Gêxa apostòlica, colaboratô do Pòulo e sorvetùtto do Pêo, giustapónto, lê o l'é, segóndo l'antîga tradiçión da Gêxa, intèrprete fiòu, into riferîne a predicaçión inte l'evangêio. 
In tùtto o librétto, sôlo 'na çinquanténn-a de vèrsci riferìscian cöse nêuve in paragón a-i âtri doî evangêi, ma o stîle de l'òriginâle grêgo o l'é scingolarménte vîvo e de spésso o tradìsce 'n testimònio ch'o l'à vìsto e cöse ch'o cónta: o Pêo, za chò-u Màrco o no l'à conosciûo bén o Gêxù. Inte l'intrésso fondamentâle do segóndo evangêio se sénte a paròlla do Pêo.

O racónto o coménsa, com'a predicaçión di apòstoli da-o ministêro do San Gianbatìsta, introduçión a-i fæti do ministêro pùblico do Gêxù inta Galilêa pe dòppo pasâ a-a sò ativitæ inta Giudêa, scìnn-a-i fæti do mistêro pasquâle de mòrte e de glòria.
O Màrco o scrîve pe di fedêli d'òrìgine pagànn-a; segóndo l'antîga tradiçión, pe-i crestién de Rómma, a-i quæ o prezénta 'n Gêxù vîvo Mescîa do Segnô, òperatô de miâcoi scignificànti, dominatô do diâo, ch’o l’é costréito a riconósce a superioritæ divìnn-a do Crìsto.
L'evangêio o l'é stæto publicòu vèrso l'ànno 65, perché o l'é stæto bén bèn adêuviòu da-o Lùcco.

## Vôxe corelæ
Evangêio

## Âtri progètti

Categorîa:Biografìe
Categorîa:Santi
Laghi do Gorzente

I **Laghi do Gorzente** (*Lago Brùn, Lago Lóngo,  e Lago da Badann-a*) son trei baçin artifiçiæ scituæ inte l'entrotæra zeneize, a-o confin fra o territöio comunâ de Campomon e o Piemonte. Piggen o nomme da-o Gorzente, o córso d'ægua che sciòrte a valle, che confluindo inta *Piota*, poi in te l*'Orba*, a *Bòrmida* e o *Tanaro* o se riversa into Pò. 

## Descriçion e stöia
Complescivamente gh'han unna capaçitæ de 12.000.000 de metri cübbi d'ægua. Realizzæ pe-o rifornimento idrico da çittæ de Zena, son döviæ anche pe scòpi idroelettrichi: a corrente a vegne ottegnüa da unna centrale ch'a se tröva inta frasion de Gallaneo (Campomon). Finn a-i anni '80 do Növeçento i laghi ean anche colleghæ a Gallaneo da unna teleferica (oua smantellä). Inta fauna ittica de questi laghi se segnala o scaggion, a tròta e a carpa. O paesaggio çircostante i laghi o l' è notevolmente cangiòu dòppo a costrusion de dighe anche da-o pónto de vista da vegetazion, essendo stæto effetuòu notevoli rimboschimenti de conifere pe prevegnî l'interramento di laghi.

### Lago Brùn (ò de Lavesse)
O Lago Brùn o se tröva a 646 metri in sce o livello do mä, a valle di atri doî invaxi. O l' è stæto o primmo di trei laghi a esse realizzòu, tra o 1880 e o 1883. Inti anni succescivi l' è stæto aumentòu a sö capiensa arsando a diga. Pòco a Ovest da diga prinçipä se tröva unna diga segondaia ciü piccinn-a, sormontä da-e opere de scàrego de superfiçie. Dôe gallerie convòglien inte questo lago l'ægua de diversci riæ esterni a-o sö baçin imbrifero.

### Lago Lóngo
Appenn-a impîo o Lago Brùn, inte l' autünno 1883 s'è ascistîo a di notevoli trasüamenti inta diga, che han fæto temme pe a sö tegnüa. S'è deciso anche pe questo motivo de realizzä un atro lago: o Lóngo, scituòu sübito a monte do Brùn, ch'o l'ha avüo donca a l'iniçio anche unna funsion de següessa, diminuindo l'afflüsso d'ægua into baçin a valle. O Lago Lóngo o se tröva a 684 metri s.l.m. Immissaio prinçipä de questo lago a l'è a *Gæa do Lischeo*.

### Lago da Badann-a
Realizzòu fra o 1906 e o 1912, o Lago da Badann-a o l'è quello ch'o se tröva a unna quota ciü erta (717 m s.l.m.). O l'è scituòu completamente in territoio piemonteize.
Attualmente o baçin de questo lago o se presenta vöo; no se sa ancun quande vegniä realizzòu i travaggi neçessaî a-a diga pe esse missa in següessa.

### I Laghi da Lavagninn-a
Diversci chilometri a valle da diga do Lago Brùn, lóngo o corso do Gorzente, se tröva atri doî laghi, diti *da Lavagninn-a*, che son stæti costruî dòppo e proteste che s'ea avüo inta valle de l'Orba. In seguito a-a realizzasion di Laghi do Gorzente e comünitæ da zòna a valle s'ean sentîe, defæti, privæ de risorse idriche. A Societæ Anonima De Ferrari-Galliera, che a l'aveiva a gestion di laghi do Gorzente, a l'ha donca realizzòu i doî laghi da Lavagninn-a a titolo de compensaçion. Attualmente o primmo de questi o l'è squæxi do tütto interròu da-i sedimenti portæ da-o Gorzente, mentre quello ciü a valle o l'alimenta un acquedotto e o serve a scòpi idroelettrichi ascì.

## Âtri progètti

Categorîa:Giögrafîa da Liguria
Gorzente
Hans Christian Oersted

**Hans Christian Oersted** (Rudkjöbing, 14 agosto 1777 - Copenaghen, 9 marso 1851) o l'è stæto un fixico daneise (o cognomme o se pö anche trövä scrito *Örsted* o *Ørsted*).
## Vìtta
O l'è stæto professô de fixica e chimica e, da o 1829, direttô do Politecnico de Copenaghen, doppo aveo eserçitou a profescion de speziä. A partï da o 1842 o l'è anche stæto in te l'Accademia de sciense de Pariggi. In sö onore l'è stæto ciammou Oersted l'ünitæ de mezüa do campo elettromagnetico in to scistema CGS. O l'ha fundou a *Soçietæ pe a diffüxion de Sciense Natürali*, che a partï da o 1908 a l'assegna unna *Medaggia Oersted* a chi se distingue in to campo da fixica. Fra i sö stüddi ricordemmo quelli in sce a comprescion di gas e di liquidi e in sce i materiali diamagnetici.

### Effetto Oersted
In t'o 1820 Oersted o l' ha scoverto l'effetto che o porta o sö nomme. Questo o consciste in ta deviasion de un'aguggia magnetica che a se tröve in proscimitæ de un fï conduttô percorso da corrente elettrica; entro çerti limiti questa deviasion a l'è proporsionä all'intensitæ da corrente, e indipendente dä sostansa che a componne o fï. A scoverta dell'effetto Oersted a l' èstæta a primma a rivelä l'existensa dell'elettromagnetismo. O fï conduttô percorso da corrente elettrica o genera un campo magnetico, avente de linee de forsa circolari e conçentriche tra de lô. Una esperiensa analoga a quella de Oersted a l'ea stæta effettuä za in to 1802 da Gian Domenico Romagnosi, ma a comünitæ scientifica a l' aveiva ignorä.

## Atri progètti

 
Categorîa:Biografìe
Oersted, Hans Christian
Oersted, Hans Christian‎